Årets første sejr for nordjyderne lader stadig vente på sig. Kampen mellem Horsens og AaB onsdag aften resulterede nemlig i endnu et nederlag til de rød-hvide aalborgensere. Stillingen endte 2-1. Det var ellers en kamp, hvor begge hold kom på måltavlen. Efter 31-minutters spil blev forårets første AC Horsens-scoring sikret, da Hallur Hansson headede en assist til fødderne af Lirim Qamili. Der gik dog ikke længe før AaB bed fra sig. Kun to minutter inde i anden halvleg kunne Rufo sende bolden i nettet for nordjyderne, men en hånd på bolden underkendte målet. Og stillingen var fortsat 0-1. Ganske tæt på slutfløjt, i 90’ minut, kunne Mathias Ross skabe lidt intensitet i kampen. Et indlæg mod bagrummet blev sendt i kassen og sikrede en udligning for AaB. Nu var stillingen 1-1. Hvad der ellers lignede en pointdeler ender i overtid med at blive et snævert nederlag til AaB. Efter fire minutters spillet overtid sender Horsens angriber Nicolai Brock-Madsen nemlig hjemmeholdet mod sejren og de tre lune point.

Referat:
AaB var igen i dag på jagt efter årets første sejr i 3F Superligaen. Det skete på udebane i en duel mod AC Horsens, der heller ikke havde fået hentet en sejr hjem. Indtil nu.